আমাদের কাপ্তাই প্রতিনিধি কাজী মোশাররফ হোসেনকে কর্তৃপক্ষ জানান বছরের যে কোন দিন লেক প্যারাডাইস পিকনিক স্পটে এসে আনন্দ ও নির্মল বিনোদনের সুযোগ রয়েছে। কাঠফাটা রোদের সময়ও লেক প্যারাডাইস পিকনিক স্পটের সর্বত্র হিমেল হাওয়ার পরশ পাওয়া যাবে। শীতের সময় গাছগাছালীর ফাঁক গলিয়ে মিষ্টি রোদের আঁচ সত্যি মিষ্টিই লাগে। আর বৃষ্টির সময় অবিরাম ঝরঝর বৃষ্টি লেক প্যারাডাইস পিকনিক স্পটের রুপই বদলে দেয়।